Alexander Stöckl

Alexander Stöckl (født 1973) er en østerriksk tidligere skihopper og nåværende trener. Fra 2011 til 2024 var han hovedtrener for det norske herrelandslaget i skihopping, han overtok etter Mika Kojonkoski. Hans første kontrakt hadde en varighet på to år, med opsjon på to år til, men han tegnet sommeren 2014 en ny kontrakt fram til 2018. I september 2017 ble kontrakten hans fornyet og forlenget med fem år, til etter Vinter-OL 2022 i Beijing«Stöckl med helomvending - skriver femårskontrakt med Norge», på NRK.no. 

 Aktiv utøver 
Som aktiv hopper var Stöckl på det østerrikske B-landslaget, og deltok i fire verdenscuprenn, hvorav tre i 1993 og ett i 1995. 15.-plass i Kulm (Bad Mitterndorf) 30. januar 1993 ga ham 1 verdenscuppoeng og 59.-plass sammenlagt. I den tysk-østerrikske hoppuka 1992/93 ble han nummer 70 sammenlagt, etter 37.-plass i rennet i Bischofshofen. Han deltok i kontinentalcupen i sesongene 1992-1995, med 39.-plass i 1992/93 som beste sammenlagtplassering. Hans personlige rekord er 172 meter.

 Trenerkarriere 
Stöckl var fra 1996/1997 assistenttrener på det østerrikske landslaget, i perioden da Mika Kojonkoski var hovedtrener fra 1997 til 1999. Senere var han trener ved skigymnaset i Stams, og fra 2008 til 2011 også trener for det østerrikske juniorlandslaget. I hans tid som juniorlandslagstrener vant de mannlige østerrikske juniorene fem VM-gull av seks mulige, og han ble flere ganger nevnt som en av hovedgrunnene til det østerrikske hopplandslagets suksess på slutten av 2000-tallet. 

I mars 2011 ble Stöckl presentert som hovedtrener for det norske hopplandslaget,Ny landslagstrener i hopp , skiforbundet.no, 24. mars 2011NRK.no - Denne boybandstjernen er Norges nye hopptrener, besøkt 26. mai 2011. og han begynte i jobben i mai 2011.Tar ny sats med Stöckl, Aftenposten, 26. mai 2011 Alexander Stöckl hadde en god start på trenerjobben for Norge.Første seier med Norge, Nordlys, 10. desember 2011Bredesen: – Dette er så mye større enn vi skjønner, nrk.no, 10. desember 2011 Stöckl ble kåret til Årets trener i 2015 på Idrettsgallaen 2016. Han inngikk sluttavtale med Norges Skiforbund i 2024. Han var deretter en kort periode sportssjef for Polens hoppere.

 Annet 
Ved siden av idretten er han også aktiv innen musikken. Han er frontfigur i a cappella-bandet Harry And The Nicknames, som er godt kjent i Østerrike.Video: Harry And The Nicknames - You Changed My Life, youtube, 1. mars 2009 Stöckl har bl.a. skrevet sangen som en av Idol-deltakerne i Østerrike vant med.

Alexander Stöckl lærte seg raskt å snakke norsk «- Skal man bli en del av det norske samfunnet, må man lære seg språket» på nettavisen.no, og bor sammen med sin samboer i Norge.

 Referanser 

 Eksterne lenker 




  Norges Skiforbund: Ny landslagstrener i hopp (23. mars 2011)
  VG: Her er mannen som skal «hoppe etter Kojonkoski» (23. mars 2011)
  Kronen Zeitung / Austria Presse Agentur: Alexander Stöckl neuer Trainer der norwegischen Adler (23. mars 2011)

Kategori:Østerrikske skihopptrenere
Kategori:Østerrikske skihoppere